钦定古今图书集成/明伦汇编/交谊典/第096卷 > 尔雅 > 《嘲江佥事》王稚钦
## 钦定古今图书集成/明伦汇编/交谊典/第096卷 > 尔雅 > 《嘲江佥事》王稚钦

江生突兀扬文锋，千奇万怪谁与同。博物岂惟精《尔
雅》，识字何止过扬雄。求深索隐苦不置，一言忌使流
俗同。令弟大篆逼锺鼎，绝响耻作斯邕等。生也为文
遣弟书，一出皆称二难并。纵有楚史不可读，满堂观者徒张目。少年往往致讥评，生也不言但扪腹。好丑
从来安可期，豪杰无时翻自疑。请君宝此无易辙，圣
人复起当相知。